Azərbaycan dövləti burada haqlı olaraq Türkiyənin yanındadır. Mən, əlbəttə, düşünmürəm ki, o formatda daha sərt tədbirlərə getməliyik. Amma ayrı-ayrı iclasların səsvermə prosesində Türkiyə ilə həmrəylik naminə biz də boykot eləməliyik. Bir daha deyirəm, o müstəvini, o tribunanı heç kimə vermək olmaz. Orada Azərbaycan əleyhinə olan düşmən dairələr var. Amma Azərbaycan və Türkiyə birlikdə bu qərarlardan çıxacaqlar və Türkiyə–Azərbaycan birliyi beynəlxalq aləmdə öz mövqeyini bir daha möhkəmləndirəcəkdir. Sağ olun.